Naga (Hindu mitologia)

Hindu mitologiaren baitan, nagak suge-itxurako izaki mota bat dira, behe-erdijainkotzat jotzen direnak.

Majabháratan
Majabharata testu epiko handian (K.a. III. mendea), nagen irudikapena ezkorra izateko joera du. Sarpa iagñán (sugeen sakrifizioa) heriotza merezi zuten biktimatzat erretratatzen ditu, eta harraparitza Garudá hegazti-gizonaren esku. «Izaki guztien jarraitzaile» deitzen die testuak, eta, dioenez, «sugeek pozoin gogorra, botere handia eta gehiegizko indarra zuten, eta, beti, beste izaki batzuei hozka egiten saiatzen ziren»Majabhárata, 1. liburua («Adi parva», 20. atala).. Denbora berean, nagek paper garrantzitsua jokatzen dute testuan kontatzen diren kondairetan; sarritan, ez dira beste protagonistak baino gaiztoagoak edo engainatzaileagoak, eta, batzuetan, «onen» aldean ere jokatzen dute.

Testuan, gehienetan, gizakiak eta sugeak nahasten dira. Beste batzuetan, giza formarekin agertzen dira, eta, gero, suge formarekin.

Adibidez, Sheshanaga printzeak bere txanoen gainean mundua eusten amaitu zueneko istorioa hasten da bera giza aszeta dedikatu gisa agertzen den eszenarekin: «ilea motots batez bilduta, arropa zarpailez jantzita eta larru eta haragia lehor zeramatzan laztasuna zela eta. Brahma jainkoa pozik gelditzen da Shesharekin, eta mundua buru gainean eusteko agintzen dio. Une horretan, Shesha suge baten ezaugarriekin agertzen da. Lurreko zulo batetik sartu, eta hondoraino irristatzen da, non Lurra  bere buruaren gainean hartzen duenMajabhárata, 1. liburua («Adi parva», 36. atala)..

Erreferentziak

Kanpo estekak

Kategoria:Lurraren jainkoak
Kategoria:Munstro mitologikoak
Kategoria:Suge legendarioak
Kategoria:Itxuraldaketa
Kategoria:Herensugeak
Kategoria:Itsaso eta ibaien jainkoak
Kategoria:Jainko-jainkosa zaintzaileak
Kategoria:Budismoko jainko-jainkosak